**RAZVOJ VODNOKOMUNALNE INFRASTRUKTURE NA PODRUČJU**

**AGLOMERACIJE PLETERNICA**

**Naručitelj: Tekija d.o.o., Vodovodna 1, 34000 Požega**

Projektom Aglomeracije Pleternica predviđene su aktivnosti:

* Izgradnja i rekonstrukcija sustava odvodnje aglomeracije Pleternica
* Izgradnja uređaja za pročišćavanje UPOV, III stupnja pročišćavanja kapaciteta 13.500 ES
* Nabava opreme
* Nadzor nad izvođenjem radova
* Informiranje i vidljivost
* Upravljanje projektom

Investicija se financira iz sredstava kohezijskog fonda u iznosu od 70,00 %, nacionalnih izvora financiranja u iznosu od 26 %, te lokalne komponente u iznosu 4 %.

Radove na izgradnji i rekonstrukciji sustava odvodnje izvodi zajednica gospodarskih subjekata sastavljena od tvrtki Presoflex gradnja d.o.o. Požega i Riko d.o.o. Ljubljana. Sklopljen je ugovor vrijednosti **134.656.990,40 KN.**

**Izgradnja i rekonstrukcija sustava odvodnje aglomeracije Pleternica**

Trenutno se radovi izvode na više lokacija i faza uz angažman većeg broja ljudi i strojeva, unatoč promjenjivim vremenskim prilikama sa dosta oborina koje otežavaju rad na postavljanju kolektorskog sustava.

**Faza 2: Dervišaga - Kuzmica – Srednje Selo – Viškovci - Blacko**

Radi se na postavljanju kolektorskog sustava u Dervišagi, Blacku, Kuzmici, S. Selu i Viškovcima gdje se postavlja gravitacijski i tlačni vod. Planirana je izgradnja i crpne stanice, kišnog preljeva i 2 retencijska bazena. Projektirano je 8973m gravitacijskog i 2022m tlačnog voda. Izvedeno je 916 m tlačnog voda i 6.347 m gravitacijskog voda. Ugrađeno je 196 revizijskih okana i 50 okana kućnih priključaka.

**Faza 4: Sulkovci – Bzenica**

Nastavljena je izgradnja kolektorskog sustava u Bzenici i Sulkovcima gdje se postavlja gravitacijski vod promjera 300 mm. Izvedeno je 6.885 m gravitacijskog i 1.214 m tlačnog voda. Ugrađeno je 209 revizijskih okana.

**Faza: Frkljevci – Kadanovci:**

U tijeku je postavljanje kolektorskog sustava u Frkljevcima i Kadanovcima gdje se postavlja gravitacijski vod promjera 300 mm i tlačni vod. Projektirano je 2.216 m gravitacijskog i 1.011 m tlačnog voda te 3 crpne stanice.

Izvedeno je 1.831 m gravitacijskog i 686 m tlačnog voda. Ugrađeno je 51 revizijsko okno i 20 okana kućnih priključaka.

**Faza: Gradac:**

Nastavljena je izgradnja kolektorskog sustava u Gradcu gdje se postavlja gravitacijski vod promjera 300 mm. Projektirano je 5.992 m gravitacijskog voda, 284 m tlačnog voda te 2 crpne stanice.

Izvedeno je 3.900 m gravitacijskog i 222m tlačnog voda. Ugrađeno je 119 revizijskih okana te 24 okna kućnih priključaka.

Započeli su i radovi ugradnje okana kućnih priključaka te se u narednom razdoblju očekuje ugradnja većeg broja okana nakon čega slijede sanacijski radovi kako prometnih tako i svih korištenih i tijekom radova oštećenih površina.

Radove izvodi tvrtka Presoflex gradnja d.o.o. Požega.

Započeli su zemljani i armirano betonski radovi na crpnim stanicama: CS Novoselci 1, CS Frkljevci 1, CS Pleternica 1, CS Gradac 2.

Od ukupno ugovorenih 44.595 m kolektorskog sustava na projektu Aglomeracije Pleternica do sada je izvršeno 28.463 m (63,83%).

 *Tekija d.o.o.*